नई दिल्ली : अखिल भारतीय मिथिला संघक त्रिवार्षिक बैसारक आयोजन बीतल रवि केँ आईटीओ लग नव निकेतन भवन मे भेल। बैसारक दौरान संघक 45 बरख पुरान संविधानमे किछु संशोधन केँ मंजूरी देबाक संग नव समितिक गठन कएल गेल। एहि बैसारमे विजय चंद्र झा केँ अध्यक्ष आ शीतलकांत झा केँ कोषाध्यक्ष चुनल गेल। बैसारमे बहुतो पैघ मुद्दा जेना मिथिला विकास बोर्डक जल्द गठन होए, मैथिली भाषाक प्राइमरी स्कूलसँ पाठ्यक्रममे शामिल करबाक मांग, देशक बहुतो लाइब्रेरीमे मैथिली पत्र-पत्रिका शामिल करबा आदि पर चर्चा कएल गेल। 